**Paziņojums par līdzdalības iespējām likumprojekta “Grozījums Krimināllikumā” izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | Likumprojekts “Grozījums Krimināllikumā” |
| 3. | Politikas joma un nozare vai teritorija | Tieslietu politika |
| 4. | Dokumenta mērķgrupas | Jebkura fiziska, pieskaitāma persona, kas sasniegusi četrpadsmit gadu vecumu un veic likumprojektā paredzētās kriminālsodāmās darbības. |
| 5. | Dokumenta mērķis un sākotnēji identificētās problēmas būtība | Pēdējā laikā, amatpersonām pildot dienesta pienākumus, veicot valstī noteikto Covid – 19 izplatības ierobežojumu kontroli, arvien biežāk nākas saskarties ar gadījumiem, kad pret viņiem publiskā vietā tiek izrādīta necieņa, tiek aizskarts likumsargu gods un cieņa. Piemēram, amatpersonas tiek aizskartas, lietojot rupjus un necenzētus vārdus, tiek saņemti draudi inficēt ar Covid – 19. Īpaši minētās darbības izpaudās rīkotajās akcijās pret valstī noteiktajiem epidemioloģiskās drošības pasākumiem un pret Covid-19 vakcināciju.  Šādas darbības apdraud Latvijas Republikas valsts pārvaldes institūciju normālu darbību. Aizskarot varas pārstāvja godu un cieņu, persona primāri vēršas pret valsts pārvaldi, kuru reprezentē šī amatpersona, kas likumīgi pilda normatīvajos aktos paredzētās funkcijas un kuras cieņa un gods tiek aizskarti tieši un tikai sakarā ar tai uzlikto pienākumu pildīšanu.  Iekšlietu ministrijas ieskatā šāda situācija nav pieļaujama. Ņemot vērā minēto, ir izstrādāts likumprojekts, kas paredz papildināt Krimināllikumu ar jaunu **271.1 pantu “Varas pārstāvja goda un cieņas aizskaršana”,** tādējādi nosakot kriminālatbildībupar varas pārstāvja goda un cieņas aizskaršanu, ja tas izpilda tam uzliktos dienesta pienākumus sabiedriskās kārtības, drošības un valsts robežas apsardzības jomā. |
| 6. | Dokumenta izstrādes laiks un plānotā virzība | Likumprojekts tiks virzīts kā steidzams. |
| 7. | Dokumenti | Likumprojekts, [anotācija](file:///C:\Documents%20and%20Settings\kristinema\Local%20Settings\Temp\IEMAnot_070613_ZinParbKart.doc). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto likumprojektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 14.02.2021.,** nosūtot tos uz elektroniskā pasta adresi inese.sproge@iem.gov.lv. Iesniedzot viedokli, iebildumus vai priekšlikumus par likumprojektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Inese Sproģe, Iekšlietu ministrijas Juridiskā departamenta Normatīvo aktu nodaļas juriste tālr.67219534, e-pasts: [Inese.Sproge@iem.gov.lv](mailto:Inese.Sproge@iem.gov.lv) |